# Image result for erasmus + logo

#

# ერაზმუს+ის პროგრამის სტიპენდიები ჰააგის გამოყენებითი მეცნიერებების უნივერსიტეტში (ნიდერლანდების სამეფო)

საქართველოს საზოგადოებრივ საქმეთა ინსტიტუტის საერთაშორისო ურთიერთობების დეპარტამენტი აცხადებს კონკურსს ევროკომისიის მიერ დაფინანსებული ერაზმუს+ის პროგრამის სტიპენდიების მოსაპოვებლად [ჰააგის გამოყენებითი მეცნიერებების უნივერსიტეტში.](https://www.thehagueuniversity.com/about-thuas)

**კონკურსში მონაწილეობის მიღება შეუძლიათ GIPA-ს ბაკალავრიატის სტუდენტებს. კონკურსის შედეგად შეირჩევა 3 სტუდენტი.**

**შენიშვნა:**გაცვლაში მონაწილეობის მიღების მსურველ ბაკალავრიატის სტუდენტს დასრულებეული უნდა ჰქონდეს სწავლის ერთი წელი.

გთხოვთ, გაითვალისწინოთ, რომ მასპინძელ უნივერსიტეტში სასურველი საგნების შესარჩევად სტუდენტებმა კონკურსში განაცხადის წარდგენამდე წინასწარი კონსულტაცია უნდა გაიარონ GIPA-ს შესაბამისი პროგრამის ხელმძღვანელთან ან/და ხარისხის უზრუნველყოფის სამსახურთან.

[**ინგლისურენოვანი საგნების ჩამონათვალი**](https://gipa.ge/res/docs/ProvisionalAcademicOfferES2020-2021.docx)

**სააპლიკაციო დოკუმენტაციის ჩამონათვალი:**

-ნიშნების ამონაწერი (ინგლისურ ენაზე, GPA-ის მითითებით)
-სამოტივაციო წერილი (ინგლისურ ენაზე, არაუმეტეს ერთი გვერდისა)

დაინტერესებულმა სტუდენტებმა **ა/წ 21 თებერვლის 16 საათამდე** უნდა გამოაგზავნონ სააპლიკაციო დოკუმენტაცია შემდეგ ელ-ფოსტაზე: n.bakradze@gipa.ge

**სტუდენტთა შესარჩევი პროცესი:**

* დოკუმენტაციის შემოწმება;
* გასაუბრება აპლიკანტებთან ინგლისურ ენაზე;

**შერჩევის კრიტერიუმები:** 3 საუკეთესო აპლიკანტი გამოვლინდება შემდეგი კრიტერიუმების მიხედვით:

* მაღალი GPA
* ინგლისურ ენის ცოდნის მაღალი დონე
* აპლიკანტის მოტივირება

**სტიპენდიის ხანგრძლივობა:**
ერთი სემესტრი (2020 წლის შემოდგომის სემესტრი: 2020 წლის სექტემბერი - 2021 წლის იანვარი).

**სტიპენდია მოიცავს:**
ყოველთვიური სტიპენდია **850 ევროს ოდენობით** + ორმხრივი საერთაშორისო მგზავრობის დაფინანსება - **530 ევროს ოდენობით**

შერჩეულმა სტიპენდიანტებმა თავად უნდა აანაზღაურონ სავიზო მოსაკრებლისა და ყოველთვიური საერთაშორისო დაზღვევის ხარჯები!

დამატებითი კითხვების არსებობის შემთხვევაში დაგვიკავშირდით შემდეგი ელ-ფოსტის საშუალებით: n.bakradze@gipa.ge

არასრული ან/და დაგვიანებული განცხადებები არ მიიღება!